b'\n_START_ARTICLE_\nDesim\n_START_PARAGRAPH_\nDesim er i musikk et toneintervall p\xc3\xa5 10 toner, dvs. to toner mer enn en oktav. I en kromatisk skala er en liten desim p\xc3\xa5 15 halvtoner og en stor desim p\xc3\xa5 16 halvtoner. En stor desim kan for eksempel g\xc3\xa5 fra c\xc2\xb9 til e\xc2\xb2:_NEWLINE_En lille decim kan for eksempel g\xc3\xa5 fra c\xc2\xb9 til e\xe2\x99\xad\xc2\xb2:_NEWLINE_Sprangene forekommer sjelden i sanger for to p\xc3\xa5 hverandre f\xc3\xb8lgende toner. Som toneomfang er desim likevel ikke sjelden. Et eksempel p\xc3\xa5 en melodi med en stor desim som toneomfang er Marken er mejet, mens Min Jesus, lad mit hjerte f\xc3\xa5 er et eksempel p\xc3\xa5 en melodi med et toneomfang p\xc3\xa5 en liten desim (fra c\xe2\x99\xaf\xc2\xb9 til e\xc2\xb2 hvis den er notert i A-dur)._NEWLINE_Hovedmotivet fra Peter Tsjajkovskijs f\xc3\xb8rste pianokonsert har desim-spranget hvor det hoppes en stor desim fra d\xe2\x99\xad til f 16 halvtoner h\xc3\xb8yere:_NEWLINE_I klaverspill er en desim et forholdsvist stort intervall hvis det skal taes samtidig i \xc3\xa9n h\xc3\xa5nd. Det krever en h\xc3\xa5nd som ikke er for liten. Det ses ikke s\xc3\xa5 ofte notert i alminnelige sanger, men forekommer likevel for eksempel i Carl Nielsens Fordum var der fred p\xc3\xa5 gaden fra Maskarade som notert i Folkeh\xc3\xb8jskolens Melodibog, hvor venstre h\xc3\xa5nd p\xc3\xa5 ordet Maskarade skal spenne fra a til c:_NEWLINE_Det umiddelbare mindre diatoniske toneintervall kalles en none, mens det st\xc3\xb8rre kalles en undesim.'